Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli ametnikud:
Gaza islamirühmitustega pole jõutud ei lepingu ega kokkuleppeni.
Pigem saavutati Egiptuse ja ÜRO vahendatud teineteisemõistmine.
Peaminister Netanyahu esitles julgeolekukabinetile
Iisraeli 2030 julgeolekukontseptsiooni,
mis püüab tõhustada Iisraeli kaitse- ja rünnakuvõimeid.
Türgi liir hakkas eile USD vastu tugevnema
pärast keskpanga kriisimeetmeid
ja president Erdogani otsust tõsta USA impordi tollitariife.
Iisraeli ametnike kinnitusel
pole Gaza islamirühmitustega jõutud ei lepingu ega kokkuleppeni.
Pigem on saavutatud Egiptuse ja ÜRO vahendatud teineteisemõistmised.
Kokkuleppe põhineb lihtsal tõel, et kui säilib rahu,
lubab Iisrael suurendada kütuse toimetamist Gazasse nii,
et elanikel jätkuks elektrit kauemaks kui 4-5 tunniks päevas.
Lisks hoiab Iisrael lahti Kerem Shalomi piiripunkti
ja laiendab kalastustsooni blokaadi aluse Gaza rannikuvetes.
On siiski oluline märkida,
et Iisraeli gaasi toimetamine Hamasi valitsetavasse sektorisse
sõltub Pärsia lahe araabiamaade rahastuse tagamisest.
Jumala abiga tehti see hea samm ja tuleb uusi leevendusi,
sest linn lämbub ja rahvas vajab asju. Varsti on pühad. Ajad on kohutavad.
Nüüd kui piiripunkt lahti on, läheb kõik Jumala abiga paremaks.
Jumala abiga läheb kõik hästi.
Kalastustsooni laiendamine, mida okupatsioon arutab, on kasutu,
kui iga päev jätkuvad sõjakuriteod kalameeste vastu.
Lisaks pole okupatsiooni mainitav laiendus majanduslikult kasulik.
Iisraeli julgeolekuaparaat usub relvarahu püsimist Gaza rühmitustega
ja et Hamas on valmis vältima vaenutegevuse süvenemist.
Ametnikud usuvad,
et tugev vastus eelmise nädala eskalatsioonile,
kus Iisrael hävitas Gaza luksrajoonis Rimalis mitmekorruselise hoone,
veenis Hamasi tõelist relvarahu otsima.
Ametnike sõnul pidas Hamas hoone pommitamist
Iisraeli kavatsuste väljenduseks ja kardab uusi sarnaseid rünnakuid.
Kuigi Egiptuse vahendatud korraldus vähehaaval realiseerub,
pole palestiinlaste president Abbas ettepanekust huvitatud.
Kuigi ta laseb kõnelustel jätkuda, ei osalenud ta ise ühelgi kohtumisel
ega teinud midagi võimaliku lepingu edendamiseks.
Peaminister Netanyahu esitles julgeolekukabinetile
viimasel kahel aastal formuleeritud Iisraeli 2030 julgeolekukontseptsiooni.
Esimesel vastavateemalisel kabinetiistungil tutvustas Netanyahu
lähikümnendil oodatavaid ohte,
ohtudele vastu astumiseks vajalike jõudude ehitamist
ja jõudude tegevusprintsiipe.
Dokument on salastatud ja peaminister esitab selle peagi
Knesseti luure- ja salateenistuse komisjonile,
IDF peastaabi foorumile, Mossadile ja Iisraeli Julgeolekuagentuurile.
Dokumendi avalik osa
puudutab eelarvet ja esitatakse peagi kabinetile heakskiidu saamiseks.
See hõlmab Iisraeli 6-protsendise julgeolekueelarve
suurendamist 0,2-0,3 % võrra SKPst.
Kui Iisraeli SKP jõuab poole triljoni dollarini,
revideeritakse kõigi Iisraeli julgeolekuorganite eelarveid.
Eelarvelisa eraldatakse rünnakuvõime kasvatamiseks,
kübervõime suurendamiseks, raketitõrje uuendamiseks,
tagala kaitsemeetmete säilitamiseks ja julgeolekutarade lõpetamiseks.
Pärast kabinetiistungit selgitas Netanayahu telekõnes
Iisraeli 2030 julgeolekukontseptsiooni tähtsust.
Viimastel aastatel käivad regioonis dramaatilised muutused.
Meid ümbritsevad ohud muutuvad kiiresti.
Ma ei saa rääkida detailselt jõudude arendamisest ja tegevusest,
kuid võin öelda, et ohtude ja muutuste kuhi
nõuab lisavahendeid kõigile Iisraeli julgeolekuharudele.
nagu IDF, Shin Bet, Mossad ja teised. See on oluline meie kõigi julgeolekule
ja Iisraeli majandus on täna piisavalt tugev, et vastu pidada.
Viimased 20 aastat oleme toitnud vaba majandust,
et rahastada riigi vajadusi, eelkõige julgeolekut.
Nüüd peame finantseerima uue julgeolekueelarve,
et kaitsta oma majandust ja teisi riigi vajadusi.
Süürias avaldati lootust, et Daraa maakonna tagasivallutamine
koos selle edelapiiri aladega annab riigile olulise majandussüsti,
arvestades selle rikkaliku põllumajandusega.
Juunis Daraas ja selle mässuliste hallatavatel lähialadel alanud
ulatusliku kampaaniaga suutsid Süüria valitsusväed
kindlustada kõik piiripunktid Jordaaniaga.
Süüria lipp lehvib taas nullpunktis,
Jordaania ja Iisraeli-poolse Golani Süüria kolmnurgas.
Kolmnurk asub Daraa maapiirkonna läänepoolses servas,
kust Süüria konflikt alguse sai.
See on Yarmouki basseini
ja Süüria-Iisraeli piiri ristumispunkt.
Süüria valitsuse kogenud väed purustasid ISISe võitlejad,
kes põgenesid Yarmouki basseini,
ja kammisd läbi oru, tagamaks Daraa ja maapiirkonna täielik vabastamine.
Edela-Süüria maid peetakse viljakaimaks
seoses põllumajanduse ja köögiviljakasvatusega.
See on strateegiline paik nii Damaskusele
kui piirkonda üle seitsme aasta kontrollinud islamimässulistele.
Türgi liir hakkas eile USD vastu tugevnema
pärast keskpanga kriisimeetmeid
ja president Erdogani otsust tõsta USA importkaupade tollitariife.
Türgi meetmed, mis hõlmasid konkreetseid sanktsioone USA vastu,
olid vastuseks Washingtoni otsusele
kehtestada sanktsioonid kahele Türgi ministrile, kes vastutasid
USA pastori A. Brunsoni ebaõiglase vangistamise eest,
ja kahekordistada USA tollitariife Türgi terasele ja alumiiniumile.
Türgi valitsus peab neid viimaseid majanduspingeid,
või pigem majandusmõjudega juriidilisi ja poliitilisi pingeid,
osaks USA laiemast rünnakust regioonis,
mis hõlmab Iraani, Venemaad ja teisi regiooni riike.
See loob mänguruumi
konkreetsemate tulemuste saamiseks diplomaatilises ja poliitilises sfääris.
Türgi Keskpank teatas esmaspäeval meetmetest Türgi liiri kaitsmiseks,
sh toest hädas pankade likviidsusele
ja liiri madalama hinnaga müügi piiramisest.
Türgi otsutas ka kontrollida
kodumaise krediitkaardiga ostlemise kehtestamist.
Meetmete kasutamisega
suutis Türgi valitsus vähendada ja kontrollida kõikumist
ning valuutavahetust veidi stabiliseerida.
Stabiilsusele aitavad kaasa riigi tugevad majanduslikud alustalad.
Mitmete meetmete abil tugevnes liir eile teravalt USA dollari vastu 6%ga
ja jõudis mingil hetkel kursini 5,85 liiri dollari eest.
Valge Maja ametnik ütles TV7-le,
et kõnelused pastor Brunsoni vabastamiseks kestavad.
Siiski märkis ametnik, et murrangut pole vabastamises toimunud.
Trumpi valitsus jätkab surveavaldust Türgi valitsusele, et tagada pastori
ja teiste USA Türgi saatkonna töötajate vabastamine.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri